Roman d'Arles
Roman d'Arles est carmen epicum sive Romanicum Occitanice ab anonymo scriptum cuius textus, variis et irregularibus metris confectus, in uno libro manu scripto saeculi XIV servatur, sed ante hoc tempus compositus est. De rebus quattuor fabulosis narrationem praebet, videlicet de ligno verae Crucis, de urbe Arelate ad religionem Christianam conversa, de urbe Hierosolyma a Vespasiano et Tito obsessa itaque ob supplicium Iesu punita, et de proelio Arelatensi inter Carolum Magnum regemque Mussulmanum Tibaldum.